Cas pa clientenan cu handicap multiple a bira realidad | Bon Bini Masnoticia\nHome Entrevista Cas pa clientenan cu handicap multiple a bira realidad\nAwe a tuma luga apertura di un cas special na Centro di Cuido den Palisiaweg. Esaki a bira un realidad di e storia di un mucha muhe handicap cu a wordo haya mara mas cu cinco aña pasa den un deposito. Su mayornan no tabatin un luga di cuido adecuado p’e. Esaki Ru Croes, presidente di Fundacion Ambiente Feliz.\nCede Aruba y diferente instancia a cuminsa planea pa hinca un proyecto den otro. A laga traha un plan pa cuido di personanan cu limitacionnan durante 24 ora pa dia. Tin dos cas cla caba en espera di nan clientenan.\nDiferente instancia a mustra riba e importancia di un centro pa habitantenan di Aruba cu mester di cuido 24 ora pa dia debi na nan limitacion. Tabata consciente cu e fondonan no ta grandi y mester a cuminsa den un forma chikito.\nYa caba Ambiente Feliz a experencia limitacion di espacio pa e ciudadanonan aki, pa cual mesora a bisa cu esaki ta algo cu Aruba mester di dje. A cuminsa cu preparacion na 2015 y na 2017 a cuminsa cu lobbymento pa haya financiamento y subsidio. Na final di 2017 a haya un carta den cual Oranjefonds, Kansfonds, Innovatiefonds lo bay coopera pa duna un contribuicion cu tabata basta grandi. E temporada ey a nace Sociale Crisis Plan y a hinca e proyecto aki den dje. Asina a dicidi pa uza casnan bashi den Centro di Cuido na Palisiaweg pa ubica esnan cu handicap multiple.\nAwe, despues di un caminda largo, a pone un di e casnan bashi den Centro di Cuido pa e grupo vulnerabel aki cu tanto ayudo mester di dje. Den algun luna ta spera cu e otro dos casnan tambe lo habri nan porta.\nE mainta aki a hiba palabra Minister Glenbert Croes, kende tabata envolvi tras di e proyecto aki, Daniel Tecklenborg (CEDE Aruba); Prome Minister Evelyn Wever Croes y Suhail Croes Gomez (Hefe di unidad di Centro di Cuido San Nicolas.